*****

ΚΑΝΟΝΙΣΜΟΣ (ΕΟΚ) αριθ. 3816/86 ΤΗΣ ΕΠΙΤΡΟΠΗΣ

της 15ης Δεκεμβρίου 1986

για την μερική αναστολή μέχρι τις 31 Δεκεμβρίου 1987, των δασμών που εφαρμόζονται στις επιτραπέζιες ελιές που εισάγονται στην Κοινότητα με τη σύνθεση της στις 31 Δεκεμβρίου 1985 προέλευσης Ισπανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 75 σημείο 4,

ότι υπάρχουν δυσκολίες στη διάθεση της ισπανικής παραγωγής επιτραπεζίων ελιών προς εξαγωγή ιδίως λόγω της τροποποίησης του φορολογικού καθεστώτος με την προσχώρηση και λόγω της προσωρινής έγκρισης που παρέχεται σε ορισμένο κράτος μέλος να χορηγεί επιστροφές κατά την εξαγωγή του προϊόντος αυτού·

ότι σε ορισμένες τρίτες χώρες χορηγείται, για τα ίδια προϊόντα, απαλλαγή από τους δασμούς κατά την εισαγωγή στην Κοινότητα με τη σύνθεση της στις 31 Δεκεμβρίου 1985· ότι θεωρείται σκόπιμο, για να αντιμετωπισθεί η κατάσταση, να εφαρμοσθούν μέτρα μερικής αναστολής των δασμών για τις επιτραπέζιες ελιές προέλευσης Ισπανίας και τούτο για περιορισμένη χρονική περίοδο·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι δασμοί οι οποίοι εφαρμόζονται στις εισαγωγές στην Κοινότητα με τη σύνθεση της στις 31 Δεκεμβρίου 1985 οι οποίοι προκύπτουν από τις διατάξεις του άρθρου 75 σημείο 1 της πράξης προσχώρησης μειώνονται κατά 50 % μέχρι τις 31 Δεκεμβρίου 1987 για τα ακόλουθα προϊόντα προέλευσης Ισπανίας:

1.2 // // // Δασμολογική

κλάση

// Περιγραφή εμπορευμάτων

// // // // // 07.01 // Λαχανικά και φυτά βρώσιμα, νωπά ή διατηρημένα με απλή ψύξη: // // Ν. Ελιές: // // Ι. Που προορίζονται για χρήσεις άλλες από την παραγωγή λαδιού (α) // 07.02 // Λαχανικά και φυτά βρώσιμα, που έχουν ή όχι υποστεί θερμική επιξεργασία (βράσιμο ή ψήσιμο), διατηρημένα σε κατάψυξη: // // Α. Ελιές // 07.03 // Λαχανικά και φυτά βρώσιμα, προσωρινά διατηρημένα σε άρμη, σε θειωμένο νερό ή σε νερό στο οποίο έχουν προστεθεί άλλες ουσίες, που χρησιμεύουν για να εξασφαλιστεί προσωρινά η διατήρηση τους, αλλά που δεν είναι ειδικά παρασκευασμένα για άμεση κατανάλωση: // // Α. Ελιές: // // Ι. Που προορίζονται για χρήσεις άλλες από την παραγωγή λαδιού (α) // 07.04 // Λαχανικά και φυτά βρώσιμα, αποξεραμένα, αφυδατωμένα ή που έχουν υποστεί εξάτμιση, έστω και κομμένα σε τεμάχια ή σε φέτες ή και τριμμένα ή σε σκόνη, αλλά όχι αλλιώς παρασκευασμένα: // // ex Β. Άλλα: // // - Ελιές // // // Δασμολογική

κλάση

// Περιγραφή εμπορευμάτων

// // // // 20.01 // Λαχανικά και όσπρια, φυτά βρώσιμα, καρποί και φρούτα παρασκευασμένα ή διατηρημένα με ξίδι ή οξικό οξύ, με ή χωρίς αλάτι, μπαχαρικά, μουστάρδα ή ζάχαρη: // // ex Γ. Άλλα: // // - Ελιές // 20.02 // Λαχανικά και όσπρια και φυτά βρώσιμα, παρασκευασμένα ή διατηρημένα χωρίς ξίδι ή οξικό οξύ: // // ex Ζ. Κάππαρη και ελιές: // // - Ελιές // //

(α) Η υπαγωγή στη διάκριση αυτή εξαρτάται από τους όρους που καθορίζονται από τις αρμόδιες αρχές.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος